Trevadennet e oa bet Kameroun gant an Alamaned en XIXvet kantved. Goude ar Brezel-bed kentañ e voe fiziet an darn vrasañ eus an drevadenn alaman e Bro-Chall hag ul lodenn vihanoch, er gwalarn, er Rouantelezh Unanet. E 1961 e voe embannet dizalchiezh Kameroun, ganet diwar unvaniezh Kameroun chall hag al lodenn su eus Kameroun saoz. Republik Kevreadel Kameroun krouet evel-se a voe treuzfurmet en ur Republik Unvan e 1972. Abaoe 1984 ez eo Republik Kameroun, hepmuiken, anv ar stad (République du Cameroun e galleg ha Republic of Cameroon e saozneg), ha div yezh ofisiel zo ganti, ar galleg hag ar saozneg, yezhoù an drevadennerien gent. Ur vro sioul ha stabil a-walch eo Kameroun ha diorroet eo al labour-douar hag an hentoù, kenkoulz ha greanterezh an tireoul. El lodenn eus ar vro a oa bet e dalch Breizh-Veur ez eus un emsav a stourm ouzh ar stad kreiz.